NaiveNeuron/SloPal huggingface dataset:
Glváč, Martin, podpredseda NR SR (2019-05-15):
Ďalší v rozprave, pán poslanec Žarnay, nech sa páči.
Verešová, Anna, poslankyňa NR SR (2017-02-07):
Ja osobne predpokladám, že ho celá vládna koalícia, tento návrh zákona podporí, pretože ak by proti tomu niečo poslanci vládnej koalície mali, tak by tu teraz sedeli a by sa prihlasovali do rozpravy a hovorili by argumenty proti navrhovateľovi, prečo to tak nesmie byť. Toto očakávala som ako pred rokom, ako nová poslankyňa, že tu má byť tá diskusia a že toto je ten dôstojný priebeh parlamentnej schôdze, že rokujeme a diskutujeme a hovoríme o zákone, ktorý sa predkladá. Tu sa však absolútne nediskutuje a to len z dôvodu toho, že na druhej strane nikto nemá k tomu čo povedať, iba sa zahlasuje proti tak, ako majú nakázané. Tak takto som si to skutočne nepredstavovala.
Jurinová, Erika, podpredsedníčka NR SR (2015-05-19):
Pani poslankyňa Košútová.
Ďuriš Nicholsonová, Lucia, podpredsedníčka NR SR (2016-11-23):
Pán minister, nech sa páči, máte možnosť reagovať na faktické poznámky. Nie. Ďalšou písomne prihlásenou za klub MOST – HÍD je pani poslankyňa Irén Sárközy. Nech sa páči, pani poslankyňa, máte priestor.
Šimečka, Michal, podpredseda NR SR (2023-11-16):
Ďakujem pekne a s reakciami, s reakciou na faktické poznámky pani poslankyňa Veslárová.
Laššáková, Jana, podpredsedníčka NR SR (2013-10-16):
Na vystúpenie pána poslanca s faktickými poznámkami sa hlásia piati páni poslanci, páni poslanci Huba, Gál, Hraško, Martinák a Kuffa. Končím možnosť prihlásiť sa s faktickými poznámkami. Nech sa páči, pán poslanec Huba.
J. Halecký, poslanec: (2009-06-03):
V prvom rade hovoril o tom, že SMK nemá ako za hlavný a strategický cieľ územnú autonómiu. Počuť to na pôde parlamentu je veľmi dôležité a veľmi významné. Zase na druhej strane ste hovorili, že iné formy autonómie, ako ste menovali, v európskych severských krajinách fungujú dobre a že sú prospešné, chcem len poukázať, že iná vec sú určité autonómne štruktúry v severských krajinách a v stredoeurópskom priestore. Je to trošku rozdiel, aj čo sa týka tých finálnych snažení a nakoniec aj čo sa týka kultúry jednotlivých účastníkov týchto autonómií. Chcem ešte pripomenúť aj jednu záležitosť a to je úloha predsedu FIDESZ-u Viktora Orbána, kvôli ktorému vlastne dnes parlament zasadá. Chcem len povedať, že je podpredsedom Európskej ľudovej strany a očakáva sa od neho, alebo malo by sa očakávať, že bude skôr tým faktorom zmierňujúcim, nejakým korigujúcim vzťahom medzi národmi a národnostnými menšinami a skôr vypracuje nejakú koncepciu, ako by sa to malo riešiť v Európe, v strednej Európe. Takže jeho terajší počin a vyhlásenia asi najlepšie, najšťastnejšie neboli. Nakoniec jedna kacírska myšlienka na koniec. Myslím si, že to napätie v národnostných vzťahoch a možnože aj postoj Strany maďarskej koalície k týmto otázkam by bol lepší, pokiaľ by boli diferencovanejšie tie strany, ktoré zastupujú maďarskú menšinu, to znamená... (Prerušenie vystúpenia časomierou.)
K. Tóthová, poslankyňa: (2007-10-24):
Keďže v prvom čítaní som zdôvodňovala zmysel a účel tohto legislatívneho návrhu podrobnejšie, dovoľte, aby som dnes len telegraficky pripomenula, že ide o predĺženie lehoty na podanie žiadosti na urobenie odbornej skúšky, ako aj predĺženie lehoty na vykonanie odbornej skúšky. Dôvod je záujem znalcov o vykonanie týchto odborných skúšok, ako aj skutočnosť, že inštitúcie, ktoré vykonávali toto vzdelávanie, neboli pripravené na taký nápor záujmu, aký sa prejavil v praxi. Ďakujem vám za pozornosť.
P. Paška, predseda NR SR: (2006-08-03):
(Hlasovanie.) Prítomných 126, za 48, proti 71, zdržalo sa 6, nehlasoval 1. Váš návrh sme neschválili. Budeme pokračovať. Chvíľočku vás poprosím, technici. Pani Sabolová, ešte jeden procedurálny návrh? Áno? Nech sa páči.
Mihál, Jozef, poslanec NR SR (2012-09-13):
Paragraf 240 ods. 3 znie, prečítam len tú druhú vetu: „Ak k dohode nedôjde, zamestnávateľ poskytne členovi odborového orgánu na činnosť odborovej organizácie a členovi zamestnaneckej rady na činnosť zamestnaneckej rady alebo zamestnaneckému dôverníkovi na jeho činnosť pracovné voľno s náhradou mzdy mesačne v rozsahu určenom ako súčin priemerného počtu zamestnancov pracujúcich u zamestnávateľa počas predchádzajúceho kalendárneho roka a časového úseku 15 minút.“ A potom štvrtá veta: „Ak u zamestnávateľa pôsobí viacero zástupcov zamestnancov, písomne oznámia zamestnávateľovi rozdelenie pracovného voľna podľa prvej vety alebo druhej vety.“ Čiže nie je to až také úplne dramatické, pani kolegyňa, že každý člen odborového orgánu by mal dostať tých 15 minút na každého zamestnanca. Je to v súčte, ale bolo by fajn, keby tú druhú vetu, keď už túto teda tam chce silou-mocou odborový zväz KOVO mať, aby to bolo gramaticky správne vyskloňované, opravené v druhom čítaní, aby k takýmto pochybnostiam naozaj nedochádzalo.
Hlina, Alojz, poslanec NR SR (2013-11-28):
To by som si nedovolil. Neviem, akú má funkciu, ale teraz je tu ako spravodajca.
Figeľ, Ján, podpredseda NR SR (2013-09-18):
Nech sa páči, Ľudovít Kaník s ďalšou faktickou.
Glváč, Martin, podpredseda NR SR (2017-02-07):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Za klub SaS vystúpi pán poslanec Klus, nech sa páči.
Poliačik, Martin, poslanec NR SR (2016-02-11):
Takže dôvod, prečo sa dnes nedopracujeme ďalej, je ten, že zo strany SMER – SD si zmerali, že aktívni, nespokojní učitelia, ktorých zďaleka nie sú 2 %, ktorých je skoro tretina tých, ktorí štrajkovali, keď rátame hlavy, a nie školy, tak to bola tretina učiteľov, nestoja za to, aby sa s nimi rozprávalo, aby sa brali ako relevantná skupina obyvateľstva, ktorú treba počúvať, ale títo stoja iba za to, aby im bolo na ich účet klamané, podvádzané, aby sa rozprávalo o ich 1 000-eurových priemerných platoch, čím sa štve obyvateľstvo proti učiteľom, a boli dobrí iba na to, aby sa ukázalo, že my tu máme silu potlačiť kohokoľvek. A mne je ľúto ešte teraz sa pozerať na tie sestričky na tom balkóne, ktoré sa o 21.00 hodine dostanú k tomu, že sa konečne začneme rozprávať aj o tom, aké boli ich osudy a čo ich trápi. (Reakcia z pléna.) Keby ste boli chlap, pán kolega, tak sám navrhnete, že začneme o tom rokovať zajtra ráno o 9.00 hodine. (Potlesk.) Len kvôli vašej lenivosti, len kvôli tomu, že to chcete mať čo najrýchlejšie za sebou, budeme v noci rozprávať o sestričkách. Ja som tu od 8.00 hodiny, pán kolega, ja som tu od 8.00 hodiny... (Reakcie z pléna.)
Blaha, Ľuboš, podpredseda NR SR (2024-06-12):
Vyhlasujem rozpravu za skončenú. Chce k rozprave zaujať... (Reakcia z pléna.) Aha, to ešte bola ústna, pardon. Dobre, pardon. Takže pýtam sa, či sa chce niekto prihlásiť do rozpravy ústne. Štyria páni poslanci, ako prvý sa prihlásil... traja, štyria, aha, dobre. Takže pán poslanec Pročko je prvý prihlásený do rozpravy, nech sa páči, môžete ísť.
Pellegrini, Peter, predseda NR SR (2023-11-21):
Ďalšou v rozprave vystúpi pani poslankyňa Bittó Cigániková. Nech sa páči, pani poslankyňa.
Zmajkovičová, Renáta, podpredsedníčka NR SR (2012-09-21):
Ďakujem, pán navrhovateľ. Dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Milanovi Gécimu. Nech sa páči, pán poslanec.
Kéry, Marián, poslanec NR SR (2021-06-24):
Ďakujem za slovo, pán predsedajúci. Chcel by som upozorniť členov zahraničného výboru, že rokovanie výboru sa uskutoční dnes 12.05 hod. v miestnosti č. 148. Ďakujem.
Laurenčík, Milan, podpredseda NR SR (2021-05-06):
Poslednú faktickú poznámku má pripravenú pani poslankyňa Magdaléna Sulanová, nech sa páči.
Hrnčiar, Andrej, podpredseda NR SR (2016-10-20):
Ďakujem. Je všeobecnou zvyklosťou, že navrhovateľ sedí na určenom mieste pre navrhovateľa, ale akceptuje sa aj to, že sa nachádza v rokovacej sále a nemusí tam sedieť, dôležité je, že pani ministerka, alebo resp. navrhovateľ je prítomný. Nech sa páči, pán poslanec Krajniak.
Pellegrini Peter, predseda NR SR (2015-09-22):
Prezentujme sa hlasujme o tom, že pristúpime k rokovaniu v treťom čítaní ihneď. (Hlasovanie.) Prítomných 131 poslancov, za hlasovalo 82, proti boli 6, zdržalo sa 42 poslancov, nehlasoval 1. Sme v treťom čítaní . Otváram rozpravu v rámci tretieho čítania. Pýtam sa, či sa niekto hlási do rozpravy. Pán poslanec Novotný? Nejaká chyba. Ďakujem pekne. Vyhlasujem rozpravu za skončenú. Pán spravodajca.
Blanár, Juraj, podpredseda NR SR (2023-03-14):
Takže teraz vystúpi v rozprave písomne, jediný písomne prihlásený za klub SaS ako poverený člen, nech sa páči, pán Marián Viskupič. A potom dám po ňom možnosť prihlásiť sa ústne do rozpravy. Máte slovo.
B. Bugár, podpredseda NR SR: (2005-01-20):
J. Cuper, poslanec: Pán predsedajúci, chcem povedať, že zrušenie jedného uznesenia ešte neznamená, že bude zrušené aj uznesenie z roku 2003, ktorým vláda rozhodla o privatizácii budovy Slovenského národného divadla alebo jej riešení. Ja som v tomto parlamente vtedy nesedel, ale mám taký pocit, že tam boli dve uznesenia vlády. Ďakujem.
Sulík, Richard, poslanec NR SR (2013-09-11):
Ďakujem pekne. Ja som chcel len teda aj na mikrofón povedať to, čo som už predtým hovoril. Pán predseda, nuž tomuto ste si trochu aj vy sám na vine preto, lebo ste... (Prerušenie vystúpenia predsedajúcim.)
Gašpar, Tibor, podpredseda NR SR (2024-09-13):
Ďakujem, pán poslanec. Pani poslankyňa Kolíková. Prosím vás, pán Pročko, ja si občas myslím, že sa dusíte, ja neviem, či sa smejete, či potrebujete pomoc, skúste sa správať ako všetci ostatní poslanci tu. (Reakcia z pléna.) Ak nebudete dodržiavať pravidlá slušnosti, tak vás vykážem. Ste prvýkrát upozornený. (Reakcia z pléna.) Pani Kolíková, nech sa páči.
Hajšelová, Petra, poslankyňa NR SR (2021-05-13):
Asi nebudeme. Dobre. Takže ani k pozmeňujúcemu. Keďže sme hlasovali, nehlasovali... (Prerušenie vystúpenia predsedajúcim.)
Jurinová, Erika, podpredsedníčka NR SR (2012-07-26):
Ďakujem pánovi ministrovi. Ďalšiu otázku položil poslanec Ivan Uhliarik pani ministerke zdravotníctva Zuzane Zvolenskej: „Generálna prokuratúra poslala podnet Slovenskej lekárskej komory na ministerstvo zdravotníctva, aby sa vyjadrilo k podnetu a argumentácii podávateľa podnetu MUDr. Dragulu, Slovenská lekárska komora. Poslalo ministerstvo zdravotníctva nejaké vyjadrenie k tomuto podnetu a aká bola právna argumentácia generálnej prokuratúry?“
Bugár, Béla, podpredseda NR SR (2017-02-08):
Pán poslanec Simon.
Počiatek, Ján, poslanec NR SR (2011-04-06):
Čiže len to zopakujem, ak nepodporíte tento zákon teraz, tak to už ani nie sú reči, ale „drísty“ o tom, že vám ide o ľudí, pričom v skutočnosti vám ide o niečo iné. A to je o tom, čo som tu tiež jasne vyčíslil, že banky majú naozaj privilegované postavenie. A je oveľa jednoduchšie preniesť tú záťaž na ľudí. A to je presne to, čo sa stalo, nie reforma výdavkovej strany, ale reforma príjmovej strany. Všetku konsolidačnú záťaž ste preniesli na ľudí. Zaplatia to ľudia. Ďakujem.
Glváč, Martin, podpredseda NR SR (2018-06-14):
Pán poslanec Burian, poprosím, kľud v sále.
P. Paška, predseda NR SR: (2008-04-11):
(Hlasovanie.) 130 prítomných, 77 za, 30 proti, 23 sa zdržalo. Konštatujem, že sme schválili návrh novely zákona č. 381/1996 Z. z. o Protidrogovom fonde a zákona č. 595/2003 Z. z. o dani z príjmov. Vážené pani poslankyne, páni poslanci, naplnili sme program 20. schôdze tak, ako sme ho schválili. Chcem sa poďakovať za spoluprácu počas troch týždňov. Želám všetko dobré a teším sa na spoluprácu počas 21. schôdze. Dovidenia. (Rokovanie 20. schôdze NR SR sa skončilo o 11.47 hodine.)
P. Hrušovský, predseda NR SR: (2003-09-16):
M. Maxon, poslanec: Ďakujem pekne za slovo. Vážený pán predseda Národnej rady, vážený pán minister, pán minister Prokopovič sa ma pýtal, aké dlhé bude moje vystúpenie, povedal som do devätnástej a teraz som zapríčinil, že odišiel. Takže nebude potom už ďalší predkladateľ, ale myslím, že sú tam pôdohospodárske zákony. Ja by som možno túto moju rozpravu obmedzil na niekoľko úvah a otázok. Neviem, do akej miery ste mali možnosť oboznámiť sa so stanoviskom ľudí, ktorí pracujú v základnom umeleckom školstve a z toho pohľadu, pán minister, moja priama otázka, prečo základné umelecké školstvo už nebude definované ako základné školstvo, i keď, som presvedčený, že spĺňa všetky podmienky pre základné školstvo z hľadiska prípravy na ďalšie možné štúdium. Ak by ste našli na túto otázku správnu alebo akceptovateľnú odpoveď, no tak potom vzniká ďalšia otázka, prečo základné školstvo, mám na mysli základné umelecké školstvo, nie je postavené na roveň športovo nadaných detí alebo detí s nadpriemerným intelektom. Som presvedčený, že minimálne v týchto dvoch kritériách a hraniciach by malo byť absolútne znamienko rovnosti. Tento návrh zákona jednoznačne to základné umelecké školstvo posúva niekde do sféry akéhokoľvek zbavovania sa zodpovednosti mladých ľudí za výchovu v tomto umeleckom vyžití, alebo ako by som to nazval. No a ak sme si trúfali hodnotiť naše základné školstvo veľmi pozitívne, tak súčasne jedným dychom treba povedať, že základné umelecké školstvo špeciálne nám celá vyspelá Európa závidela. Bol by som naozaj veľmi rád, keby výsledkom tohto zákona bolo také znenie, aby nám to základné umelecké školstvo mohla aj v budúcnosti vyspelá Európa závidieť. Ešte raz zdôrazňujeme minimálne, minimálne musíme trvať na tom, aby bolo znamienko rovnosti medzi športovo a umelecky nadanými deťmi, ktoré sa v tejto oblasti chcú vzdelávať. Žiaľ, tá predloha, ktorú máme, tieto predpoklady nenapĺňa a je to podľa môjho názoru veľmi zlé riešenie. Napriek tomu, pán minister, že zrejme budete mať ochotu a snahu na moju otázku odpovedať, predsa predkladám procedurálny návrh, aby tento návrh zákona bol predkladateľom dopracovaný v takom zmysle, aby základné umelecké školstvo bolo postavené na roveň základného školstva na Slovensku, tak ako to bolo v istom smere aj doposiaľ. Ďakujem pekne za pozornosť.
Janíková, Mária, poslankyňa NR SR (2015-04-16):
... vy máte tie kresťanské tradície, tak nechajte ma hovoriť. (Reakcia z pléna.) Môžem dohovoriť?
Turčanová, Andrea, poslankyňa NR SR (2024-09-17):
Chcem sa poďakovať obidvom kolegom, že zareagovali. Myslím si, že naozaj treba hľadať a dávame pomocnú ruku na to, že treba riešiť sociálne služby. Ja som rada, že pán minister sa do tejto veľmi náročnej témy pustil. Ale naozaj hľadajme riešenia, ktoré budú potrebné a hlavne ktoré prinesú aj želaný efekt. Ďakujem.
Frešo, Pavol, poslanec NR SR (2014-01-28):
Ďakujem veľmi pekne, pán predseda. Vážené dámy, vážení páni, mnohí sa vidíme, vidíme prvýkrát, tak všetko dobré do nového roku. A teraz k práci. Vážený pán predseda, navrhujem doplniť do programu bod, v ktorom by si Národná rada vyžiadala do 15 dní od vlády správu o vyšetrovaní predaja emisií vrátane toho, kto sa na nich obohatil, to znamená menného zoznamu, ktorý nám dodala švajčiarska strana. Odôvodnenie je úplne zrejmé. Päť rokov traumatizuje táto kauza slovenskú verejnosť. My máme právo vedieť, kto si týchto 47 mil. eur rozdelil, notabene, keď pán premiér už pred piatimi rokmi mohol tento zrušiť a predať to rovnako čestne a za férovú cenu tak, ako to predali Česi alebo Maďari. Čiže poprosím do 15 dní správu doručiť do parlamentu. Samozrejme, ak budem neúspešný, tak budem presviedčať kolegov, aby sme konali trochu, trochu tvrdšie. Ďakujem veľmi pekne.
Kollár, Boris, predseda NR SR (2021-10-05):
Ďakujem pekne, uveďte to do správy a zaznamenajte to pre záznam. Ďakujem pekne. (Pätnásťminútová prestávka.)
Pollák, Peter, poslanec NR SR (2021-06-15):
Ďakujem pekne. Pán podpredseda Blanár, to bola zase iba taká obohratá platňa. To, čo sa pýtali vaši predchádzajúci kolegovia v rozprave, tak vlastne vy ste to isté sa pýtali pána ministra. Ja si myslím, že za seba mi iba odpovie. Ja mám pár otázok na vás a pár faktov. Úrad pre verejné obstarávanie potvrdil, že Juraj Blanár ako žilinský župan kupoval CT prístroje v roku 2012 mimoriadne predražene. Samotné ÚVO konštatovalo, že kúpil dva CT prístroje za cenu štyroch. Ak by sa takéto obstarávanie uskutočnilo podľa všetkých pravidiel, mali by sme štyri CT prístroje. Prípad začala vyšetrovať polícia po obvinení pre zločin machinácie pri verejnom obstarávaní a verejnej dražbe, ktoré vzniesla. Ešte vlani, v roku 2019, prišiel, teda v roku 2019 prišiel ďalší posun. Vyšetrovateľ NAKA navrhol podanie obžaloby. Kritériá boli nastavené tak, že vyhrala ponuku o jeden a pol milióna eur vyššie ako tie ostatné. Chatu exžupana Blanára stavala firma, ktorá dostala milióny od Žilinskej župy za podozrivú cenu. Dlhoročný politik SMER-u Juraj Blanár sa môže pochváliť lukratívnou nehnuteľnosťou v atraktívnom prostredí Terchovej, ktorej obstarávacia cena i dodávateľ stavby vyvolávajú otázniky. Ďalej trojpodlažný rodinný dom so šiestimi obytnými miestnosťami stavala spoločnosť SOAR, patriaca Gregorovi Hudecovi. Počas jeho troch volebných období v Žilinskej župy (župe, pozn. red.) dostávala spoločnosť SOAR od Žilinskej župy 67 zmlúv za vyše 21 miliónov eur. Vy ste nám tu hovorili o šúchaní nohami. Vo vašom prípade by som si šúchanie nohami užíval, lebo tak, ako som povedal raz poslancovi Ficovi, hovorím to aj vám, lebo neviem si vás predstaviť, ak by sa raz rozhodla NAKA si s vami zahrať hru Klop-klop.
P. Hrušovský, predseda NR SR: (2005-09-22):
(Hlasovanie.) 129 prítomných, 127 za, 2 nehlasovali. Návrh sme schválili. Teraz budeme pokračovať v prerušenom rokovaní o návrhu poslankyne Evy Černej na vydanie zákona, ktorým sa mení a dopĺňa Trestný zákon. (Pokračovanie rokovania o návrhu poslankyne Národnej rady Slovenskej republiky Evy Černej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov a ktorým sa mení zákon č. 300/2005 Z. z. Trestný zákon , tlač 1284.) Poprosím pani poslankyňu, aby zaujala miesto pre navrhovateľov, pána poslanca Gábora Gála pre spravodajcov. Ešte pred tým pristúpime k hlasovaniu o dvoch návrhoch na zaradenie nových bodov programu do programu 50. schôdze... (Ruch v sále.) Páni poslanci! ... Národnej rady Slovenskej republiky. Poprosím pána poslanca, aby ešte raz predniesol prvý návrh. Zapnite pána poslanca Jaduša. J. Jaduš, poslanec: Prvý návrh bol: informácia o riziku napadnutia územia Slovenskej republiky epidémiou vtáčej chrípky a prijatých preventívnych opatreniach vládou Slovenskej republiky.
Hort, Milan, podpredseda NR SR (2010-12-07):
Do rozpravy je ďalej prihlásený pán poslanec Ivan Švejna. Pán poslanec, nech sa páči.
B. Bugár, podpredseda NR SR: (2004-02-04):
I. Hopta, poslanec: Vážené dámy, vážení páni, ja by som chcel tiež podporiť návrh pána poslanca Polku. Súhlasím s tým, že rozdeľovať ľudí podľa toho, či niekto bol, alebo nebol na nejakom kurze v Moskve, sa mi zdá nenáležité; ak chceme byť objektívni, tak potom by sme mali do zákona uviesť, že aj tí, čo pracovali pre západné rozviedky a zrádzali svoju krajinu v prospech iných, cudzích tajných služieb, tiež by mali byť podľa tohto zákona nespôsobilí. Čiže ak máme mať objektívny meter, tak mali by sme mať objektívny meter pre všetkých občanov Slovenskej republiky, nielen pre tých, čo kedysi študovali v Sovietskom zväze, ďakujem.
Paška, Pavol, predseda NR SR (2013-03-14):
Hlasujeme. (Hlasovanie.) 136 prítomných, 134 bolo za, 1 sa zdržal a 1 nehlasoval. Konštatujem, že sme schválili návrh uznesenia. Vážené dámy, vážení páni, chcem vás informovať, že v súvislosti s ukončením členstva pána poslanca Radoslava Procházku v poslaneckom klube Kresťanskodemokratického hnutia podali poslanci, členovia tohto poslaneckého klubu, návrh na zmeny v zložení výborov Národnej rady a v stálej delegácii Národnej rady Slovenskej republiky. Máte tento návrh rozdaný ako tlač pod číslom 445. Podávam návrh na zaradenie tohto nového bodu do programu 16. schôdze. Budeme hlasovať teraz o zaradení tohto návrhu do programu. (Hlasovanie.) 138 prítomných, 137 za, 1 sa zdržal. Ďakujem pekne. Pristúpime teraz k prerokovaniu návrhu na zmeny v zložení výboru Národnej rady Slovenskej republiky a stálej delegácie Národnej rady Slovenskej republiky . Pánovi poslancovi zaniklo členstvo vo výbore na preskúmavanie rozhodnutí Národného bezpečnostného úradu a pán poslanec Radoslav Procházka sa vzdal členstva v Stálej delegácii Národnej rady v Parlamentnom zhromaždení Rady Európy. Chcem vás poprosiť, aby ste, dámy a páni, vzali na vedomie túto informáciu. A poslanci, členovia klubu za KDH, navrhujú zvoliť pána poslanca Mariána Kvasničku za člena výboru na preskúmavanie rozhodnutí Národného bezpečnostného úradu a vymenovať pána poslanca Martina Fronca za člena Stálej delegácie Národnej rady v Parlamentnom zhromaždení Rady Európy. Dámy a páni, chce niekto zaujať stanovisko k týmto návrhom? Ak nie, dávam hlasovať o týchto návrhoch, ktoré máte uvedené v tlači pod číslom 445. (Hlasovanie.) 138 prítomných, 136 bolo za, 2 nehlasovali. Konštatujem, že sme návrh uznesenia schválili. To boli prerokované body, dámy a páni, vyhlasujem krátku prestávku. A ešte predtým pán predseda zahraničného výboru pán poslanec Šebej.
P. Hrušovský, predseda NR SR: (2003-12-04):
S. Kozlík, poslanec: Áno, ďakujem pekne. Pán predseda, ja som sa chcel zapísať, nenašiel som na chodbe papier, budem stručný, lebo máme rovnaký cieľ ako pán minister financií. Takže chcem sa dotknúť vráteného zákona predovšetkým v tom, že súhlasím so stanoviskom pána prezidenta, že ide o podniky, ktoré majú skutočne strategický význam pre Slovenskú republiku, a schválený návrh zákona, vládny návrh zákona vlastne robí z parlamentu samoobsluhu pre vládu, pokiaľ sa týka rozhodovania o privatizácii strategických podnikov. Vláda má predložiť... Pardon, ja sa ospravedlňujem, ale nemám vládny bavorák k dispozícii, takže musel som si zariadiť odvoz do SITA. Ďakujem pekne, ale ja som myslel, že už budeš preč, takže mám už... Prepáčte, ospravedlňujem sa ctenej snemovni. Takže, aby som dokončil, vláda síce má povinnosť predložiť návrhy na privatizáciu strategických podnikov do parlamentu, ale parlament ich prerokuje, vláda nie je viazaná závermi parlamentu a dokonca pokiaľ parlament tieto záležitosti z istých dôvodov neprerokuje, tak ani vláda nemusí, do 30 dní je tu záväzok, nemusí na stanovisko parlamentu ani čakať. Nesporne ide o podniky, ktoré majú dominantnú pozíciu v tvorbe zisku, na Slovensku ide o sieťové odvetvia, rádovo predstavuje tvorba zisku týchto podnikov 70 - 80 % tvorby zisku celej Slovenskej republiky. Čo ma vedie k tomu, aby som podporil návrh pána prezidenta v tom, že neprijať tento zákon ako celok, že keď si prečítate očakávané príjmy Fondu národného majetku v roku 2004, tak v kalkulácii bilancie príjmov sa hovorí, Fond národného majetku hovorí, predpokladáme, že v roku 2004 dôjde k uzavretiu predaja 49 % z akcií Slovenských elektrární, a. s. Ak by sa ich privatizácia naďalej omeškávala, je nevyhnutné urýchlene pristúpiť k predaju 51 % podielov niektorých prirodzených monopolov, čo vyžaduje novelu zákona. Takže v tomto zmysle je jasné načrtnuté, o čo vlastne vláde ide, že si otvára napriek tomu, že tvrdí, že zákon nemá byť priepustkou do privatizácie strategických podnikov, je nesporné, že tento zákon otvára privatizáciu nielen smerom k Slovenským elektrárňam, ale k radu ďalších strategických podnikov, respektíve k ich doprivatizácii. Takže v tomto zmysle má argumentácia pána prezidenta opodstatnenie. Nejde len o to, či má schvaľovať takéto rozhodnutia parlament, ide o to, že pokladáme otváranie cesty na privatizáciu či doprivatizáciu sieťových odvetví za nepriateľnú a z tohto dôvodu podporujeme, aby Národná rada Slovenskej republiky pri tomto prerokovaní zákon neprijala ako celok. Ďakujem pekne za pozornosť.
Pellegrini, Peter, predseda NR SR (2015-10-06):
Prezentujme sa a hlasujme o návrhu pani spravodajkyne prerokovať tento poslanecký návrh v druhom čítaní. (Hlasovanie.) Prítomných 134 poslancov, za hlasovalo 59, proti bolo 6, zdržalo sa 69 poslancov. Tento návrh sme neschválili. Pán poslanec Fecko uvedie teraz hlasovanie o bode 153 schváleného programu. Je to prvé čítanie o návrhu poslancov Poliačika a Nicholsonovej na vydanie zákona, ktorým sa mení a dopĺňa zákon č. 282/2002, ktorým sa upravujú niektoré podmienky držania psov (tlač 1749). Nech sa páči. (Hlasovanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1749.)
Paška, Pavol, predseda NR SR (2013-06-26):
Vyhlasujem rozpravu za skončenú. Pani ministerka, chcete?
Laššáková, Jana, podpredsedníčka NR SR (2013-09-17):
S reakciou pán poslanec Štefanec, nech sa páči.
Danko, Andrej, predseda NR SR (2018-11-28):
S reakciou, pán poslanec Dostál.
Luščíková, Darina, poslankyňa NR SR (2023-12-13):
Môžem poprosiť o čas, lebo vyrušuje ma pani kolegyňa.
Matovič, Igor, poslanec NR SR (2014-11-08):
Poprosím chvíľočku strpenia (prebieha inštalácia notebooku). Jaj, už mám, no, počkaj, dobre (reakcia rečníka na pomoc pri inštalácii notebooku). Všetci asi viete, že už tu pomaly 20 hodín, či koľko sme tu, čakáme naozaj, že konštruktívne sa príde niekto zo SMER-u postaviť ku kauze cétečka v Piešťanoch, že príde niektorý zástupca vlády, či už teda premiér, a povie, tak takto, takto, takto, takto presne to bolo, toto sme spáchali, nespáchali, a že konečne dostaneme jednoznačné stanovisko ku kauze cétečka v Piešťanoch od niektorého predstaviteľa vládnej strany SMER – sociálna demokracia. Keďže to nechodí, tak dovoľte, aby som vám prezentoval teda oficiálne stanovisko predstaviteľa vládnej strany SMER – sociálna demokracia priamo zodpovedného za nákup tohto cétečka v nemocnici v Piešťanoch. (Videozáznam z vyjadrenia rapera Ega k problematike CT prístroja v Piešťanoch.) „... narýchlo vyjadrím k situácii z posledných dní, ktorá dopadla presne tak, jak mala, a chcela dopadnúť, a to tak, že v Piešťanoch je skvelé cétečko, úplne vynikajúce, nemá zmysel ho porovnávať s nejakým cétečkom z roku 2007, zastaraným. V Piešťanoch je kvalitný stroj. A nastali tam ešte nejaké funkčné zmeny, ktoré tiež asi vyhovujú každému. Takže moja funkcia sa týmto naplnila. Robil som to celý čas zadarmo, nemal som z toho ani cent. V živote som sa na ničom nenabalil okrem rapu. A chcem pozdraviť tú zákernú rasistickú k---u Luba Andera. A tie tvoje dve malé k---y, keď budú veľké, nech vedia, že ich tatko je obyčajný zákerný rasistický potkan. Lubo Ander, bodaj by si skapal do rána! Aj tvoja mamka v------á. Mier.“ (Koniec videozáznamu. Reakcie z pléna.) Takže teraz ste videli v priamom prenose de facto oficiálne vyjadrenie nominanta strany SMER, vládnej strany, podotýkam, vládnej strany SMER – sociálna demokracia, vášho nominanta, ktorého vy ste dosadili do správnej rady nemocnice v Piešťanoch a ktorého ste poverili, aby zodpovedal za chod tejto nemocnice, ktorého ste poverili za to, aby zodpovedal de facto za životy ľudí v tejto nemocnici, ktorého ste poverili za to, aby vyberal lekárov, zdravotné sestry, kupoval technológiu, cétečko spomínané, o ktorom tu sa už jeden deň bavíme. Čiže ešte raz, toto je váš nominant. A ja sa teraz pýtam, ktorý idiot ho tam navrhol, lebo nijaký iný titul si ten človek, ktorý to urobil alebo ktorý to spáchal, nezaslúži. Toto sú vaši nominanti, poslanci vládnej strany SMER – sociálna demokracia. Vy sa môžete hanbiť, vy by ste mali niekde zaliezť a dobrovoľne sa vzdať poslaneckých mandátov, lebo toto vy páchate po celom Slovensku. Vám je jedno, či je niekto zlodej alebo je blbý, hlavne, že je váš. A toto je princíp, akým spôsobom obsadzujeme všetky stranícke funkcie, stranícke nominácie po Slovensku. Aby ste vedeli, ja vám to pustím ešte raz. Možno pani podpredsedníčka ma zastaví. (Prerušenie vystúpenia predsedajúcou. Reakcie z pléna.)
Figeľ, Ján, podpredseda NR SR (2013-10-30):
Na vystúpenie pána poslanca Fecka sú štyri faktické, pán Bugár, Vášáryová, Hraško a Kuffa. Nech sa páči, Béla Bugár.
Remišová, Veronika, poslankyňa NR SR (2016-11-28):
Ďakujem veľmi pekne kolegom za faktické poznámky. Ja len doplním, že ja chápem toho riaditeľa Študentského pôžičkového fondu. On sa snaží, on vie, že od ministerstva financií peniaze nedostane, a snaží sa hospodáriť zodpovedne, lebo teraz si hovorí, no čo, musím zvýšiť tie úrokové sadzby, lebo ináč nebudeme tam mať peniaze. Čiže z tohto pohľadu riaditeľa chápem. Na druhej strane ale nechápem štát, nechápem to ministerstvo financií, ktoré, ako som už povedala, že dokáže dať peniaze na čokoľvek. Teraz sme sa dozvedeli, že diaľnica v Prešove je predražená, nákupy predražené, hento predražené, tamto predražené. Pomaly každý deň sa už bavíme o tom, čo všetko je predražené, ale tie peniaze na to školstvo ani za svet nenájdeme. A toto ma veľmi na tom hnevá. Takže ďakujem vám veľmi pekne.
Hrnčiar, Andrej, podpredseda NR SR (2018-12-05):
Ďakujem. Vyhlasujem rozpravu za skončenú a prerušujem rokovanie o tomto bode programu. (Prerušenie rokovania o 20.18 hodine.)
P. Markovič, poslanec: (2009-06-18):
Musím povedať, že vtedy som bol trošku sklamaný z toho, že práve táto moja aktivita sa nestretla s veľkým pochopením ani po niekoľkonásobnom vysvetľovaní, či už vo výbore pre zdravotníctvo, alebo tu v pléne a zistil som, že iné ako jednoduché riešenia pravdepodobne nebudú úspešné. Čoho sme však svedkami dnes? Dnes sme svedkami situácie, kedy schválený zákon o ochrane nefajčiarov, len nedávno schválený v tejto snemovni, spôsobil situáciu, ktorá je oveľa horšia ako tá, ktorá bola predtým, ktorá už vôbec nezakladá podmienky na to, aby vôbec k nejakej ochrane, či vôbec k nejakému prihliadaniu sa na záujmy nefajčiarov dochádzalo. A preto som nadobudol presvedčenie, že pravdepodobne iná cesta nebude, ako len veľmi jednoducho, ale o to zásadnejšie, povedať, čo by bolo správne urobiť a preto som sa rozhodol, že je dôležité, aby takýto zákon tu dnes bol a aby sme o ňom rokovali. Nechcem hovoriť príliš dlho, lebo tých odborných argumentov tu už odznelo veľmi veľa a aj kolegyňa Rosová veľmi dobre vyargumentovala také tie hlavné klišé, ktoré sa v našej spoločnosti k tejto problematike viažu a myslím si, že je dôležité, aby sme dnes my už pokročili o krok dopredu a aby sme ukázali, že vieme trochu oslobodiť našu myseľ od starých konvencií a urobiť niečo dobré pre nás, pre naše deti, pre naše životné prostredie, teda pre prostredie, v ktorom sa dennodenne pohybujeme, a preto vás spolu s pani kolegyňou, aj kolegom Novotným chcem pekne poprosiť o podporu tohto návrhu zákona. Ďakujem pekne.
Bugár, Béla, podpredseda NR SR (2016-10-12):
Áno.
Blaha, Ľuboš, poslanec NR SR (2019-09-13):
Ďakujem pekne. Inak sledovať Igora Matoviča, to je naozaj rozkošné. On tu v stand by režime nehybne sedí niekoľko hodín a ticho plynie a odrazu sa na balkóne objavila kamera Markízy, on sa stoporí, skočí za kecpult (smiech v sále) a začne rozprávať úplne to isté, čo tu predtým dve hodiny táral. Ale doslova to isté, čistá vata. Len kvôli Markíze, len aby bol na tej kamere, len aby bol večer v televízii. To je úplne absurdné. A o tomto je celá tá schôdza. Igor Matovič tuší, a vidí to každý na Slovensku, že končí v politike, hej. Má zhruba okolo piatich percent, odchádzajú mu všetci straníci, Remišová a ďalší, on je politicky zombie, a tak sa snaží teraz nejakým spôsobom ešte vyloviť nejaké zvyšky podpory vo verejnosti tým, že bude hulvátsky a hystericky nadávať na Petra Pellegriniho a robí to spôsobom, kedy naozaj človek začína uvažovať, že je najčastejším odberateľom pána Trubana a že tých päť gramov je naozaj naňho moc. A obávam sa, že pokiaľ takto bude opozícia pokračovať, tak sa strápňuje pred celým Slovenskom. A, viete, keď nám Matovič vyčíta, že tu nemáme ľudí, jeho počúvali štyria poslanci jeho vlastnej strany, asi poslední, ktorí mu ostali, dokonca aj, aj jeho najznámejší pudlík pán Marosz, ktorý si dovolil odbehnúť a ani ho nepočúval, to už tá autorita je naozaj mizivá, pán Matovič. Ja vám chcem popravde poďakovať. Pretože priznávame, že v SMER-e máme na niektoré veci rozdielne názory, však tušíte to, no ale nikto nás tak úžasne nespojil a nescelil ako práve táto schôdza, ako práve váš návrh. Vy ste ten najvydarenejší užitočný idiot SMER-u. Ďakujem veľmi pekne.
Mizík, Stanislav, poslanec NR SR (2021-05-10):
Ďakujem za slovo. No, už to bolo povedané, čo som chcel povedať, ale už som sa prihlásil, tak to poviem. Však opakovanie je matka múdrosti. Rasťo, správne si pripomenul peniaze pre mimovládky, ktoré rozkladajú tradičné hodnoty, propagujú LGBT, PRIDY, potraty v súvislosti s konzervatívne zmýšľajúcimi poslancami, ktorí nesúhlasia s takýmito hodnotami, poslancami z vládnej koalície. Pri hlasovaní budú mať určite ťažkú dilemu, rozpor vo svedomí. Uvidíme, či podľahnú tlakom, či budú hlasovať srdcom. Mám však temné tušenie, že to bude ťažká schizofrénia. No a zo slov pána Hattasa, zriaďovateľa marihuanového parku, si nerob nič. Ďakujem za slovo.
Kyselica, Lukáš, poslanec NR SR (2022-02-02):
Ďakujem, pán predsedajúci. Takže v krátkosti uvediem ten zákon, potom sa viacej vyjadrím v rozprave. Takže cieľom predkladaného návrhu ústavného zákona je podporiť jednoznačnosť výkladu čl. 5 ústavného zákona č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu vo vzťahu k určeniu súdu príslušného na preskúmanie rozhodnutia výboru. Ako už viete, minulý rok, v roku 2020 sme schválili novelu ústavy, ústavných zákonov, ktoré sa týkali aj zriadenia Najvyššieho správneho súdu, do kompetencií sa im dalo aj preskúmavanie v rámci správnych žalôb rozhodnutie Výboru Národnej rady na preskúmanie rozhodnutí NBÚ, avšak sa nezmenil tento ústavný zákon, a keď si zoberieme silu právnych zákonov, tak ústavný zákon má prednosť pred zákonom a spôsobuje to nezrovnalosti. Ďakujem.
Šimečka, Michal, podpredseda NR SR (2024-01-09):
Ďakujem pekne. Pán poslanec Prostredník.
Hrušovský, Pavol, podpredseda NR SR (2010-12-14):
Hlasujeme, páni poslanci, o bodoch zo spoločnej správy, tak ako ich uviedol pán spoločný spravodajca s odporúčaním gestorského výboru schváliť ich. (Hlasovanie.) 137 prítomných, 77 za, 1 proti, 59 sa zdržalo. Schválili sme návrh. Prosím, ďalší návrh.
Hrnčiar, Andrej, podpredseda NR SR (2017-10-18):
Pán poslanec Klus.
Muránsky, Peter, poslanec NR SR (2011-05-19):
Budem krátky, pán predsedajúci. V súvislosti s tým, že sa pripravuje tohto roku komplexný návrh tohto zákona o odpadoch, a to vládny návrh zákona, dávam návrh, aby sa Národná rada Slovenskej republiky uzniesla v súlade s § 73 ods. 3 písm. b), že nebude pokračovať v rokovaní o tomto poslaneckom návrhu zákona. Ďakujem pekne.
Košútová, Magda, poslankyňa NR SR (2014-01-28):
Ďakujem pekne za slovo. V rozprave vystúpili 3 poslanci, ktorí podali jeden pozmeňujúci návrh. Najskôr však budeme hlasovať o procedurálnom návrhu, ktorý odznel v rozprave od pána poslanca Simona, vrátiť návrh zákona na prepracovanie. Dajte, prosím, hlasovať.
M. Hort, podpredseda NR SR: (2009-10-27):
A otváram týmto všeobecnú rozpravu. Konštatujem, že písomnú prihlášku som nedostal žiadnu, a tak sa pýtam, kto sa do rozpravy hlási ústne. Evidujem zatiaľ prihlášku pána Ivana Štefanca ako jediného. Uzatváram možnosť prihlásiť sa do rozpravy ústne. A slovo má pán poslanec Ivan Štefanec. Nech sa páči.
Brocka, Július, poslanec NR SR (2014-04-01):
Pán kolega, zdôvodňujete, že prečo sa váš klub nepridal k tejto iniciatíve ústavného zákona o ochrane druhého piliera. Hovorili ste, že keby ste sa pridali, tak by ste, v úvodzovkách, posvätili terajší stav, keď SMER zásadne znížil odvody z 9 na 4 percentá. Pán kolega, ono je to inak. Keby ste sa vy aj pridali k tejto iniciatíve, to nestačí na záchranu druhého piliera. Dokonca ani v tomto okresanom stave. Mne je len ľúto, že SMER zneužíva vašu argumentáciu, že on to podporí, iba keď bude opozícia jednotná, keď sa aj vy pridáte Ja si myslím opak. Keby ste sa aj vy pridali, SMER to ani tak nepodporí. Jednoducho ja tento náš návrh, túto iniciatívu považujem za príležitosť povedať o tomto riziku, že SMER chce znárodniť úspory sporiteľov, že SMER chce siahnuť na úspory 1,5 mil. sporiteľov v druhom pilieri. V tejto chvíli sa mi zdá aj toto málo, len ako vykríknuť a povedať, že takéto riziko tu je, aj to sa mi zdá byť nevyhnutné alebo potrebné. Lebo pri tej osemdesiattrojke dnes jednoducho naviac nemáme. Čiže aj keby ste sa pridali, pán kolega, aj tak druhý pilier nezachránime. Mňa len mrzí, že SMER zneužíva váš postoj na argumentáciu, na také falošné zakrývanie svojich budúcich zámerov.
Kuffa, Štefan, poslanec NR SR (2014-10-23):
Ďakujem za slovo. Áno, menili sa tie odpisy už tuná niekoľkokrát a súhlasím s tým, však včera som sa aj vyjadril k tomu, že sa za pochodu menia tieto veci a nabúra to naozaj mnohým podnikateľom ich zámer, keď mali možno ten biznisplán rozrátaný, jak teda rátajú aj tie odpisy na 20 rokov a teraz odrazu to má byť na 40 rokov. Mnohé firmy môžu mať s tým problém, to je jedna vec. A druhá vec je aj taká, že aj ten časový horizont existencie ako v tých firmách na tom trhu firiem je veľakrát z toho časového horizontu na 40 rokov. No máloktorá firma aj prežije takúto dlhú dobu. No aj to je jeden z tých aspektov. Áno, aj včera sme už spomínali aj tú retroaktivitu, ktorá tuná naozaj hrozí, že retroaktívne v podstate sa uplatňuje tento zákon a je to problém. A potom koniec koncov aj tá časová cena peňazí, tak hodnota peňazí v dnešnej dobe je naozaj iná, ako bude možno o 20 alebo 30 rokov, a aj toto je nezanedbateľný aspekt. Myslím si, že oveľa lepšie je, tak jak kolega Chren to včera ako tuná, ja som aj tak podporil ten jeho pozmeňovák, aj pána ministra som tuná vyzval, keď je, nakoľko je ústretový, a vidím, že veľmi veľa tých pozmeňujúcich návrhov tu podporil aj zo strany opozície, tak ja som ho poprosil aj v jeho mene, aby aj nad tým sa zamyslel a podporil tie flexibilné odpisy. Tie variabilné odpisy, si myslím, že sú veľmi dobrým nástrojom, mnohým podnikateľom to pomôže a v podstate ten biznisplán si môžeš ty nastaviť podľa svojho vnútorného rozhodnutia, či chceš odpisovať tú budovu rok, päť rokov, desať alebo 20 alebo 30 rokov. Tá flexibilita mala by byť naozaj otvorená a podnikatelia by sa podľa toho aj správali.
Hort, Milan, podpredseda NR SR (2011-03-31):
Pani ministerka.
Blanár, Juraj, podpredseda NR SR (2021-06-30):
Pán poslanec Kazda, môžete reagovať na faktické poznámky.
Laššáková, Jana, podpredsedníčka NR SR (2014-05-29):
Ďakujem pekne, pán minister. V poradí štvrtú otázku položil pán poslanec Ľuboš Blaha ministrovi práce, sociálnych vecí a rodiny Jánovi Richterovi a otázka znie: „Vážený pán minister, v Európskej únii sa živo diskutuje myšlienka celoeurópskej minimálnej mzdy, ktorú podporuje predovšetkým socialistická frakcia v Európskom parlamente. Nárast antieurópskych extrémistov v nedávnych európskych voľbách jasne ukázal, že Európa sa musí posunúť k väčšej solidarite a sociálnej ochrane, aby ľudia nepodliehali frustrácii a skratovitým riešeniam. Preto by som sa rád spýtal na to, ako sa Slovensko stavia k myšlienke celoeurópskej minimálnej mzdy ako nástroju boja proti deflácii.“ Poprosím vás, pán minister, o odpoveď, ako aj o oznámenie ukončenia odpovede.
Raši, Richard, podpredseda vlády SR pre investície a informatizáciu (2019-12-04):
Ďakujem pekne. Ctený pán predsedajúci, ctené dámy kolegyne, vážení páni kolegovia, ctení poslanci, dovoľte mi teda, aby som uviedol prednesený návrh zákona. Tak ako som povedal ráno, 23. októbra vláda Slovenskej republiky schválila uznesením č. 522/2019 zlúčenie týchto operačných programov. Cieľom tejto úpravy je prijatie takých legislatívnych úprav, aby nevznikali žiadne právne pochybnosti, aby mohli operačné programy pokračovať napriek zlúčeniu tak ako doteraz aj s alokovanými zdrojmi na tie priority, ktoré boli určené doteraz, bez akýchkoľvek zmien. Teraz zabezpečujeme právnu istotu, určujeme zodpovednosť riadiaceho orgánu a sprostredkovateľských orgánov voči riadiacemu orgánu nástupníckeho operačného programu, špecifikujú sa a popisujú sa právne vzťahy, účinky právnych úkonov zanikajúceho operačného programu a nástupníckeho operačného programu a tak isto upravujeme zákon o finančných nástrojoch financovaných z európskych štrukturálnych a investičných fondov. Predložený návrh bol predmetom rokovania výboru (zaznievanie gongu) a výboru pre financie, rozpočet a menu a chcel by som vás poprosiť, aby ste teda aj v prvom čítaní tento návrh zákona podporili. Ďakujem, pán predsedajúci, skončil som s úvodným slovom.
Solymos, László, poslanec NR SR (2011-05-26):
Ďakujem pekne, pán predseda, ale nemusíte sa obávať ohľadne toho. Vážené panie poslankyne, páni poslanci, téma, ktorú dnes prerokovávame, je tradične magnetom pre silné slová a plamenné vystúpenia. Netýka sa totiž iba samotnej novej ústavy Maďarskej republiky, ale celkovo tzv. maďarsko-slovenskej karty. Tá síce postupne stráca na sile, ale nejakú ešte predsa len má. Strany a politici, ktorí inú kartu v rukách nemajú, sa ňou musia oháňať vždy, keď sa naskytne príležitosť. Inak tomu nie je ani, ani dnes. Ako poslanec Národnej rady Slovenskej republiky hrám vždy s kartou, ktorú by každý z nás mal v ruke mať. Je to karta, ktorá pre mňa znamená jediné – suverénnu, demokratickú a sebavedomú Slovenskú republiku, v ktorej sa všetci slušní občania cítia ako doma. Otázka znie, ako - a či vôbec - mám reagovať na schválenie novej ústavy Maďarskej republiky? Úprimne povedané, nemyslím si, že novo schválená ústava nášho južného suseda vstúpi do dejín ako zásadné dielo z oblasti demokracie a pokroku. Skôr nie. Je to však ústava iného štátu, kde si občania zvolili reprezentáciu, ktorá takúto ústavu prijala. Môže sa nám nepáčiť, dokonca nás môže v niektorých ohľadoch aj iritovať, ale je to ústava iného štátu, nie naša. U nás doma máme rovnako dosť problémov, ktoré nás nielen iritujú, ale aj trápia a trápiť budú. Tie sme povinní riešiť a tým sa musíme zaoberať. Ide o problémy, ktoré trápia našich občanov a voličov a ktoré sa týkajú nás. Bolo by chybou zahmlievať ich existenciu zbytočným špiritizovaním nad problémami iných. A to je práve to, čo chcem povedať. Niektorí politici a niektoré politické strany veľmi radi vyťahujú tzv. maďarskú kartu. Hra s ňou je pre nich veľmi jednoduchá, stačí iba plamenne rečniť, prípadne sa vulgárne vyhrážať a nič, bodka, ako hovoria bratia Česi, „skutek utek“. Fabulovať geopolitické hrozby, strašiť, strašiť stratou južných území a podobne. Je to totiž veľmi jednoduché. Nevadí, že ide o hlúposti, veľmi dobre a ľahko sa o nich reční, najmä tu na pôde Národnej rady Slovenskej republiky, kde mikrofón naozaj znesie všetko. Tomuto vábeniu nikdy neodolajú kolegovia z dnešnej opozície a v menšej miere a čas od času aj niektorí moji kolegovia z koalície. To je realita politiky. Nie vždy je racionálna, naopak, často je emocionálna a iracionálna. Preto vyslovujem súhlas s návrhom vyhlásenia Národnej rady Slovenskej republiky k ústave Maďarskej republiky, ktorý sem predložil Zahraničný výbor Národnej rady Slovenskej republiky, zároveň zásadný nesúhlas s návrhom Slovenskej národnej strany. Naozaj je zbytočné vykrikovať a búchať sa do pŕs. Úplne postačí vecná a najmä vecne správna deklarácia nespochybniteľného faktu, že na území Slovenskej republiky platia a vždy budú platiť zákony tohto štátu, ktoré schvaľuje tento parlament, a záväzky a pravidlá, ktoré plynú z našich medzinárodno-právnych záväzkov, zmlúv a dohôd. Nič viac a nič menej. Ďakujem pekne.
V. Veteška, podpredseda NR SR: (2006-12-12):
Takže, prosím, máte možnosť faktickej poznámky, reagovať na vystúpenie pána predrečníka. Budeme pokračovať faktickými poznámkami v súlade s rokovacím poriadkom. (Reakcia z pléna.) Je to s ním v súlade. Pán Béla Bugár má slovo.
Počiatek, Ján, minister dopravy, výstavby a regionálneho rozvoja SR (2014-09-10):
Ďakujem za slovo. Vážená pani predsedajúca, vážené dámy, vážení páni, návrh zákona má za cieľ upraviť podmienky organizácie pracovného času riadiacich letovej prevádzky porovnateľne s podmienkami uplatňovanými v ďalších členských štátoch Európskej únie. Pracovný čas riadiacich letovej prevádzky bude rozvrhnutý v pracovných zmenách, ktorých dĺžka nepresiahne 12 hodín pri zachovaní bezpečnosti letovej prevádzky a bezpečnosti a ochrany zdravia pri práci. V súlade s čl. 10 ods. 3 vykonávacieho nariadenia EÚ č. 1034/2011 o dohľade nad bezpečnosťou v manažmente letovej prevádzky a letových navigačných službách, ktorým sa mení a dopĺňa nariadenie EÚ č. 691/2010, je zavedenie zmien funkčného systému manažmentu letovej prevádzky podmienené súhlasom dopravného úradu, ktorý s navrhovanou zmenou súhlasí. Navrhovanú zmenu pracovných podmienok posúdil aj akreditovaný dopravný letecký a klinický psychológ. Ďakujem za slovo, skončil som.
J. Mikuš, poslanec: (2007-09-04):
Spomenul si, že sa privatizovalo. Áno a navrhli sme aj ústavný zákon, aby prostriedky z privatizácie boli účelovo viazané aj pre budúce vlády len a len na dôchodkovú reformu. A vaša strana to nepodporila. Takisto aj reforma sociálneho systému je myslenie na budúcnosť, ktorá neprináša teraz v krátkom čase nejaké výsledky, skôr problémy, ale jednoducho sme sa ju nebáli spraviť preto, lebo do budúcna si myslíme, že je to jediný spôsob, ako zabrániť neznižovaniu dôchodkov. A vy robíte sociálnu politiku. Pán kolega, vieš, že dnes je rast ekonomiky 9 %. Rast nezamestnanosti sa znížil na rekordných 11 %, ale vy zvyšujete v roku 2007 alebo ste zvýšili rozpočet rezortu sociálnych vecí o plus 6 %, ako nehorázne. Zvyšujete rozpočet zvyšovaniu výdavkov pre Sociálnu poisťovňu na 3,5 %. A vieš, že poplatky dôchodcovských správcovských spoločností za spravovanie fondov sú najnižšie na svete na Slovensku? Ďakujem.
Uhliarik, Ivan, minister zdravotníctva SR (2010-10-14):
Dovoľte mi zareagovať. Ďakujem pekne. Som rád, že aj na strane opozície sú takéto súhlasné názory, pretože naozaj to, čo hovorili moji predrečníci, tie peniaze v zdravotníctve v minulých štyroch rokoch boli navýšené, boli viac, ale rôznymi spôsobmi sa nedostali tam, kde by sme ich potrebovali. To, čo povedal aj pán poslanec Novotný, aj pán predseda parlamentu, účelom tohto zákona je aj zjednotiť a zjednodušiť systém zdravotných odvodov a zadefinovať alebo zaviesť spravodlivosť tak, ako je daňová spravodlivosť alebo teda v daňových zákonoch, tak aj v odvodoch. Ja som veľmi rád, že ste, pán poslanec Raši, povedali, a povedali ste terminus technicus „celkový príjem do zdravotníctva“. Teraz ste povedali, že ak sa celkový príjem do zdravotníctva bude znižovať, bude zle. Je dobre, že ste to povedali, pretože nezamieňajme si celkový príjem do zdravotníctva a percento za poistencov štátu. Veď predsa, zamestnanci platia teraz zdravotné odvody dvakrát. Raz za seba, čiže zdravotné odvody a potom systémom daní cez poistenca štátu. Takže to, čo povedal aj pán predseda parlamentu, naozaj konkretizujem to číslo: celkové peniaze do zdravotníctva v roku 2011 budú o 2,3 % viac, čiže o 85 mil. eur viac ako v roku 2010. Či by sme potrebovali napr. 150 miliónov? Alebo 200? Nechcem polemizovať o tejto otázke alebo o tomto čísle, jednoducho v súčasnej dobe aj tak ako je nastavený rozpočet, aj tak ako tento rozpočet nejaký deficit prináša, tak bola to táto suma, čiže 85 mil. eur. A k humánnosti, ktoré ste hovorili, že je nehumánne platiť poistné z odchodného a odstupného. Je rovnako nehumánne platiť z toho daň? Keď je nehumánne z toho platiť daň, prečo ste to nenavrhli v minulej vláde? Alebo je na druhej strane humánne napr. pre manažérov si vyplatiť vysoké odstupné a solidárne z toho nezaplatiť poistné? Do zdravotného systému, do ktorého solidárne prispievame všetci? Čiže nie je naozaj dôležité, koľko percent dáva štát, ale dôležité sú celkové peniaze. Mojím, ešte by som sa chcel dotknúť síce nie zákona 580, ale spomenuli ste atestácie a možnosť odpočítateľnej položky, o ktorej hovorí zákon 595, mojím cieľom je naozaj zvyšovať ohodnotenie náročnej práce zdravotníkov, ako lekárov a sestier. Sám som slúžil niekoľko služieb, 10 až 11 služieb mesačne a viem, že to je veľmi ťažké. Ale chcem to zvyšovať viacej ako o to 1,4 eura, čiže o 1,4 za mesiac, ktoré si teraz môžu odpísať na základe tých atestácií. Sám ste povedali, že nárokovateľná položka je 332 eur. Správne to je tak raz za štyri roky, čiže 332 delené 4, delené 12 je 1,4 eura za mesiac. Som presvedčený a urobím naozaj všetko pre to, aby zdravotníci v konečnom dôsledku získali viac ako to 1,4 eura za mesiac. Ďakujem pekne.
Bugár, Béla, podpredseda NR SR (2019-06-24):
Ďakujem pekne. Vyhlasujem rozpravu za skončenú a preruším rokovanie o tomto bode programu. Ďakujem veľmi pekne a pán predseda Národnej rady zvolal grémium na 17.00 hod. Takže do tej doby je prestávka, kým bude grémium. (Zasadnutie poslaneckého grémia.) (Po zasadnutí poslaneckého grémia.)
Hrnčiar, Andrej, podpredseda NR SR (2019-09-19):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi, 1578 tlač.